Gofal Cymdeithasol, Cymru RHAN 1 Cyffredinol Enwi, dod i rym a dehongli 1 1 Enw’r Rheoliadau hyn yw Rheoliadau Trefniadau Partneriaeth (Diwygiadau Amrywiol etc.) (Cymru) 2024. 2 Daw’r Rheoliadau hyn i rym ar 31 Rhagfyr 2024. 3 Yn y Rheoliadau hyn— ystyr “ y Rheoliadau Adroddiadau ar Sefydlogrwydd y Farchnad ” (“ the Market Stability Reports Regulations ”) yw Rheoliadau Trefniadau Partneriaeth (Diwygio) a Gwasanaethau Rheoleiddiedig (Adroddiadau ar Sefydlogrwydd y Farchnad) (Cymru) 2021 ; ystyr “ y Rheoliadau Cynllunio Ardal ” (“ the Area Planning Regulations ”) yw Rheoliadau Gofal a Chymorth (Cynllunio Ardal) (Cymru) 2017 ; ystyr “ y Rheoliadau Trefniadau Partneriaeth ” (“ the Partnership Arrangements Regulations ”) yw Rheoliadau Trefniadau Partneriaeth (Cymru) 2015 . RHAN 2 Diwygio’r Rheoliadau Trefniadau Partneriaeth 2 Mae’r Rheoliadau Trefniadau Partneriaeth wedi eu diwygio yn unol â rheoliadau 3 i 8. 3 Yn rheoliad 1(4) (dehongli), yn y lleoedd priodol yn nhrefn yr wyddor mewnosoder— ystyr “ Corff Llais y Dinesydd ” (“ the Citizen Voice Body ”) yw Corff Llais y Dinesydd ar gyfer Iechyd a Gofal Cymdeithasol a sefydlwyd o dan adran 12(1) o Ddeddf Iechyd a Gofal Cymdeithasol (Ansawdd ac Ymgysylltu) (Cymru) 2020 ; ; ystyr “ cynllun ardal ” (“ area plan ”) yw’r cynllun y mae’n ofynnol i gorff perthnasol ei lunio yn unol ag adran 14A(2) o’r Ddeddf; ; ystyr “ cynllun ardal ar y cyd ” (“ joint area plan ”) yw cynllun ardal sydd wedi ei lunio gan gorff perthnasol ar y cyd â chorff perthnasol arall yn unol â’r pwerau yn adran 14A(4) neu (5) o’r Ddeddf; . 4 1 Mae rheoliad 10 (amcanion y byrddau partneriaeth rhanbarthol) wedi ei ddiwygio fel a ganlyn. 2 Ym mharagraff (a)— i ar ddiwedd is-baragraff (i) hepgorer “a”; ii ar ddiwedd is-baragraff (ii) hepgorer yr hanner colon a mewnosoder— , iii ymateb i’r adroddiad ar sefydlogrwydd y farchnad y mae’n ofynnol i awdurdodau lleol ei lunio a’i gyhoeddi o dan adran 144B(1) o’r Ddeddf, iv hyrwyddo mentrau cymdeithasol, mentrau cydweithredol, gwasanaethau sy’n cael eu harwain gan ddefnyddwyr, a’r trydydd sector (yn unol â dyletswydd awdurdod lleol o dan adran 16 o’r Ddeddf) wrth ymateb i adroddiad ar sefydlogrwydd y farchnad, ac wrth weithredu cynllun ardal, neu gynllun ardal ar y cyd, v hyrwyddo a hwyluso cyfranogiad plant o dan 18 oed mewn perthynas â phenderfyniadau sy’n effeithio arnynt ac a wneir wrth arfer y trefniadau partneriaeth (yn unol â dyletswydd awdurdod lleol o dan adran 12 o Fesur Plant a Theuluoedd (Cymru) 2010 ), a vi hyrwyddo datblygu trefniadau integredig o ran iechyd a gwasanaethau cymdeithasol; . 3 Ar ddiwedd paragraff (c) hepgorer yr atalnod llawn a mewnosoder— ; d gweithio gyda Chorff Llais y Dinesydd i hyrwyddo ymglymiad pobl y mae angen gofal a chymorth arnynt, a gofalwyr, yng ngwaith y trefniadau partneriaeth. 5 1 Mae rheoliad 11 (aelodaeth o fyrddau partneriaeth rhanbarthol) wedi ei ddiwygio fel a ganlyn. 2 Ar ddiwedd paragraff (1)(k) hepgorer yr atalnod llawn a mewnosoder— ; l cynrychiolydd i Ymddiriedolaeth Brifysgol Gwasanaeth Iechyd Gwladol Gwasanaethau Ambiwlans Cymru ; m o leiaf un person i gynrychioli buddiannau darparwyr gwasanaethau gofal sylfaenol yn yr ardal a gwmpesir gan y bwrdd partneriaeth rhanbarthol; n o leiaf un person i gynrychioli buddiannau gweithwyr sy’n darparu gwasanaethau iechyd neu wasanaethau gofal cymdeithasol yn yr ardal a gwmpesir gan y bwrdd partneriaeth rhanbarthol; o o leiaf un person i gynrychioli’r Cynghorau Gwirfoddol Sirol sy’n cynrychioli’r ardal a gwmpesir gan y bwrdd partneriaeth rhanbarthol. 1A Rhaid i fwrdd partneriaeth rhanbarthol wahodd cynrychiolydd o Gorff Llais y Dinesydd i fod yn aelod sy’n sylwedydd annibynnol o’r bwrdd. 1B Caiff bwrdd partneriaeth rhanbarthol wahodd unrhyw bersonau eraill y mae’n meddwl eu bod yn briodol i fod yn aelodau sy’n sylwedyddion annibynnol o’r bwrdd. 1C O ran aelod sy’n sylwedydd annibynnol a benodir o dan baragraff (1A) neu (1B)— a rhaid iddo gytuno i gael ei benodi i’r bwrdd i wasanaethu yn rhinwedd y swydd honno; b caiff gymryd rhan mewn unrhyw gyfarfod o’r bwrdd ond nid oes ganddo hawl i bleidleisio mewn unrhyw gyfarfod o’r bwrdd ar unrhyw gwestiwn sydd i’w benderfynu yn y cyfarfod hwnnw; c ni chaniateir iddo gael ei gyfrif mewn unrhyw gworwm ar gyfer cyfarfod o’r bwrdd. 3 Ym mharagraff (4), yn y lle priodol yn nhrefn yr wyddor mewnosoder— ystyr “ gwasanaethau gofal sylfaenol ” (“ primary care services ”) yw’r gwasanaethau a ddarperir fel rhan o’r gwasanaeth iechyd gwladol yn unol â threfniadau a wneir gan Fyrddau Iechyd Lleol yn unol â Rhannau 4 i 7 o Ddeddf y Gwasanaeth Iechyd Gwladol (Cymru) 2006 ; . 6 Ar ôl rheoliad 11 mewnosoder— Personau cyfrifol 11A 1 Rhaid i bob corff partneriaeth benodi person cyfrifol i hwyluso’r trefniadau partneriaeth a hyrwyddo cydweithredu rhwng— a y corff partneriaeth; b pob un o’r cyrff partneriaeth eraill o fewn y trefniant partneriaeth; c y bwrdd partneriaeth rhanbarthol. 2 Rhaid i awdurdod lleol benodi’r person a benodir yn gyfarwyddwr gwasanaethau cymdeithasol o dan adran 144 o’r Ddeddf yn berson cyfrifol ar gyfer yr awdurdod. 3 Rhaid i Fwrdd Iechyd Lleol benodi’r aelod gweithredol a benodir yn aelod o’r bwrdd partneriaeth rhanbarthol yn berson cyfrifol ar gyfer y Bwrdd. 4 Rhaid i berson cyfrifol— a annog cydweithredu a gwaith partneriaeth o fewn y corff partneriaeth a’i penododd; b arwain o ran hyrwyddo cyfraniad y corff partneriaeth a’i penododd at gyflawni amcanion y bwrdd partneriaeth rhanbarthol; c adrodd yn ôl i’r cabinet neu, yn ôl y digwydd, i fwrdd y corff partneriaeth a’i penododd ar waith y bwrdd partneriaeth rhanbarthol. Swyddogaethau gweinyddol byrddau partneriaeth rhanbarthol 11B 1 Rhaid i fwrdd partneriaeth rhanbarthol gyhoeddi disgrifiadau o rôl a chyfrifoldebau’r categorïau o aelodau’r bwrdd a bennir yn rheoliad 11. 2 Rhaid i fwrdd partneriaeth rhanbarthol sefydlu a chyhoeddi’r weithdrefn ar gyfer recriwtio aelodau o’r bwrdd sy’n cynrychioli buddiannau personau y cyfeirir atynt yn rheoliad 11(1)(g) ac (h). 3 Rhaid i fwrdd partneriaeth rhanbarthol ddarparu cymorth ac arweiniad i gynorthwyo aelodau o’r bwrdd, yn enwedig yr aelodau hynny sy’n cynrychioli buddiannau personau y cyfeirir atynt yn rheoliad 11(1)(g) ac (h) ac aelodau sy’n cynrychioli buddiannau sefydliadau y cyfeirir atynt yn rheoliad 11(1)(e). Hunanasesu 11C 1 Rhaid i fwrdd partneriaeth rhanbarthol gyflawni hunanasesiad o’i berfformiad er mwyn gwerthuso i ba raddau y cyflawnodd yr amcanion a bennir yn rheoliad 10 (“ei amcanion”) yn ystod y 12 mis blaenorol a llunio adroddiad ar ei gasgliadau. 2 Yn y rheoliad hwn ac yn rheoliad 12 (adroddiadau), cyfeirir at hunanasesiad a gyflawnwyd ac adroddiad a luniwyd o dan baragraff (1) gyda’i gilydd fel “adroddiad hunanasesu”. 3 Rhaid i adroddiad hunanasesu hefyd gynnwys manylion unrhyw weithredoedd y mae’r bwrdd yn bwriadu ymgymryd â hwy, ac unrhyw weithredoedd y mae wedi ymgymryd â hwy eisoes, gyda’r nod o gynyddu’r graddau y bydd yn cyflawni ei amcanion yn y flwyddyn sy’n dilyn y flwyddyn y mae’r adroddiad yn ymwneud â hi. 4 Rhaid i adroddiad hunanasesu (heblaw adroddiad hunanasesu cyntaf bwrdd partneriaeth rhanbarthol) gynnwys asesiad y bwrdd o’r graddau yr effeithiwyd ar gasgliadau’r bwrdd, sydd wedi eu cynnwys mewn adolygiad a gyflawnwyd o dan baragraff (7), o ganlyniad i unrhyw weithredoedd y mae wedi ymgymryd â hwy i gyflawni ei amcanion yn y 12 mis blaenorol. 5 Rhaid llunio’r adroddiad hunanasesu cyntaf erbyn 1 Ebrill 2025. 6 Rhaid llunio adroddiadau hunanasesu dilynol fesul ysbaid o ddwy flynedd erbyn 1 Ebrill. 7 Rhaid i fwrdd partneriaeth rhanbarthol gyflawni adolygiad o adroddiad hunanasesu a luniwyd yn unol â’r rheoliad hwn. 8 Rhaid i adolygiad o dan baragraff (7) gynnwys gwerthusiad o’r graddau y mae unrhyw weithredoedd gan y bwrdd, gan gynnwys gweithredoedd yr ymgymerwyd â hwy yn unol â pharagraff (3), wedi cynyddu’r graddau y cyflawnodd y bwrdd ei amcanion yn y 12 mis ers i’r adroddiad hunanasesu gael ei lunio. 9 Rhaid cyflawni’r adolygiad cyntaf erbyn 1 Ebrill 2026. 10 Rhaid llunio adolygiadau dilynol fesul ysbaid o ddwy flynedd erbyn 1 Ebrill. 11 Rhaid i fwrdd partneriaeth rhanbarthol gyhoeddi crynodeb o ganlyniadau adroddiad hunanasesu neu, yn ôl y digwydd, yr adolygiad a gynhaliwyd yn unol â’r rheoliad hwn, mewn adroddiad a lunnir yn unol â rheoliad 12. 7 Yn rheoliad 12 (adroddiadau), ar ôl paragraff (3) mewnosoder— 4 O 1 Ebrill 2025— a rhaid i adroddiadau gynnwys— i disgrifiad o ddiben, rôl, aelodaeth, strwythur gweithredu a blaenoriaethau allweddol y bwrdd, ii gwybodaeth am sut y mae’r trefniadau partneriaeth wedi ymateb i’r asesiad o’r boblogaeth a’r adroddiad ar sefydlogrwydd y farchnad, ac i weithredu’r cynllun ardal neu, yn ôl y digwydd, y cynllun ardal ar y cyd, iii manylion am sut y defnyddiwyd adnoddau (wrth ddarparu gwybodaeth yn unol â pharagraff (ii)), iv gwybodaeth am y ffyrdd y mae’r bwrdd wedi cynorthwyo o ran integreiddio trefniadau iechyd a gwasanaethau cymdeithasol, v gwybodaeth am sut y mae’r bwrdd wedi cynorthwyo o ran darparu gwasanaethau yn well er mwyn sicrhau canlyniadau gwell i bobl, vi cyfrif o sut y mae’r bwrdd wedi ymgysylltu â dinasyddion (yn enwedig pobl y mae angen gofal a chymorth arnynt, gofalwyr, plant a phobl ifanc) yn ei waith, vii cyfrif o sut y mae’r bwrdd wedi hyrwyddo ymglymiad dinasyddion yn ei waith, ac asesiad o’r effaith y mae hynny wedi ei chael ar wella canlyniadau llesiant ar gyfer pobl yn yr ardal a gwmpesir gan y bwrdd partneriaeth rhanbarthol, viii gwybodaeth am unrhyw weithgarwch comisiynu ar y cyd a’r defnydd o gronfeydd cyfun yn y trefniadau partneriaeth, ix gwybodaeth am sut y mae’r cyrff partneriaeth wedi ymgysylltu â mentrau cymdeithasol, mentrau cydweithredol, gwasanaethau sy’n cael eu harwain gan ddefnyddwyr a sefydliadau’r trydydd sector (o fewn ystyr adran 16(2) o’r Ddeddf) yn y trefniadau partneriaeth, x gwybodaeth am flaenoriaethau’r bwrdd ar gyfer y 12 mis nesaf, xi crynodeb o adroddiad hunanasesu neu adolygiad a gynhaliwyd yn unol â rheoliad 11C, a xii canlyniadau adolygiad a gynhaliwyd yn unol â rheoliad 8(2) o Reoliadau Gofal a Chymorth (Cynllunio Ardal) (Cymru) 2017 (monitro a gwerthuso: adolygiad blynyddol); b rhaid i bob corff partneriaeth gyhoeddi ar ei wefan adroddiad a luniwyd gan y bwrdd partneriaeth rhanbarthol o dan y rheoliad hwn. 8 Yn Atodlen 1, yn Nhabl 1 (swyddogaethau awdurdodau lleol), ar ôl eitem 9 mewnosoder— (1) 2010 mccc 1. 10. Swyddogaethau awdurdod lleol o dan adran 12 o Fesur Plant a Theuluoedd (Cymru) 2010 . RHAN 3 Diwygio’r Rheoliadau Cynllunio Ardal 9 Yn y Rheoliadau Cynllunio Ardal, yn lle rheoliad 7 rhodder— Monitro a gwerthuso: cynllun cyflawni blynyddol 7 1 Rhaid i gorff perthnasol neu, yn achos cynllun ardal ar y cyd, y cyrff perthnasol lunio a chyhoeddi cynllun cyflawni blynyddol sy’n pennu’r ffordd y bydd y gwasanaethau a’r gweithredoedd a nodir yn y cynllun ardal neu, yn ôl y digwydd, y cynllun ardal ar y cyd, yn cael eu cyflawni neu’r ffordd yr ymgymerir â hwy er mwyn diwallu’r anghenion a nodir yn yr adroddiad asesiad poblogaeth yn ystod y 12 mis nesaf gan ddechrau â’r dyddiad y cyhoeddir y cynllun cyflawni blynyddol. 2 Rhaid i’r cynllun cyflawni blynyddol cyntaf gael ei lunio a’i gyhoeddi gan gorff perthnasol neu, yn ôl y digwydd, y cyrff perthnasol erbyn 1 Ebrill 2025. 3 Rhaid i bob corff perthnasol gyhoeddi ar ei wefan y cynllun cyflawni blynyddol a luniwyd gan y corff perthnasol neu, mewn achosion priodol, y cyrff perthnasol. 4 Rhaid i gorff perthnasol neu, pan fo cynllun blynyddol ar y cyd wedi ei lunio, un o’r cyrff perthnasol gyflwyno i Weinidogion Cymru gopi o gynllun cyflawni blynyddol a luniwyd yn unol â’r rheoliad hwn. Monitro a gwerthuso: adolygiad blynyddol 8 1 Rhaid i gorff perthnasol neu, yn achos cynllun ardal ar y cyd, y cyrff perthnasol gymryd camau priodol i fonitro a gwerthuso effaith cyflenwi’r gwasanaethau a’r gweithredoedd yr ymgymerir â hwy yn unol â’r cynllun ardal neu, mewn achosion priodol, y cynllun ardal ar y cyd. 2 Rhaid i gorff perthnasol neu, yn achos cynllun ardal ar y cyd, y cyrff perthnasol gynnal adolygiad blynyddol o’r cynnydd a wnaed wrth gyflawni’r cynllun ardal neu, yn ôl y digwydd, y cynllun ardal ar y cyd, o ganlyniad i’r gwasanaethau a ddarparwyd a’r gweithredoedd yr ymgymerwyd â hwy yn unol â’r cynllun cyflawni blynyddol (wedi ei lunio yn unol â rheoliad 7(1)) ar gyfer y cyfnod 12 mis blaenorol. 3 Rhaid i’r adolygiad blynyddol cyntaf gael ei gynnal gan gorff perthnasol neu, yn ôl y digwydd, y cyrff perthnasol, erbyn 1 Ebrill 2026. 4 Rhaid i gorff perthnasol neu, mewn achosion priodol, y cyrff perthnasol sicrhau bod canlyniadau adolygiad a gynhaliwyd yn unol â pharagraff (2) yn cael eu cynnwys fel rhan o’r adroddiad blynyddol a gyhoeddir gan y Bwrdd Partneriaeth Rhanbarthol perthnasol yn unol â rheoliad 12 o’r rheoliadau trefniadau partneriaeth. RHAN 4 Diwygio’r Rheoliadau Adroddiadau ar Sefydlogrwydd y Farchnad 10 Yn y Rheoliadau Adroddiadau ar Sefydlogrwydd y Farchnad, yn rheoliad 4 (cyhoeddi adroddiad ar sefydlogrwydd y farchnad)— a ar ddiwedd paragraff (1) mewnosoder “(yr adroddiad cyntaf)”; b yn lle paragraff (2) rhodder— 2 Rhaid i awdurdodau lleol gyhoeddi eu hail adroddiad ar sefydlogrwydd y farchnad erbyn 1 Medi 2027. 3 Rhaid cyhoeddi adroddiadau dilynol ar sefydlogrwydd y farchnad fesul ysbaid nad yw’n fwy na phum mlynedd erbyn 1 Medi. Dawn Bowden Y Gweinidog Plant a Gofal Cymdeithasol o dan awdurdod Ysgrifennydd y Cabinet dros Iechyd a Gofal Cymdeithasol, un o Weinidogion Cymru 27 Tachwedd 2024